45. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΚΟΙΝΩΝΙΚΩΝ ΥΠΗΡΕΣΙΩΝ Αριθ.30023/5016 της 4/5 Οκτ. 1973 (ΦΕΚ Β΄ 1180) Περί αυξήσεως συντάξεων ΝΑΤ και ΚΙΕΝ. Έχοντες υπ’ όψει: 1.Το άρθρ. 37 παρ. 5 του Β.Δ. 40 της 25/25.1.72 «περί κωδικοποιήσεως εις ενιαίον κείμενον των ισχυουσών διατάξεων περί Υπουργείων και Υπουργικού Συμβουλίου». 2.Το άρθρ. 26 του Νόμ. 4502/66 «περί τροποποιήσεως και συμπληρώσεως των διατάξεων του Νόμ. 3170/55» περί ΝΑΤ και προσθήκης ετέρων τινών διατάξεων». 3.Τα υπ’ αριθ. 30912/25.6.73 και 35048/20.7.73 έγγραφα του ΝΑΤ δι’ ων υπεβλήθησαν ημίν αποφάσεις του Δ.Σ. περί αυξήσεως των υπό του ΝΑΤ και ΚΠΦΝ χορηγουμένων συντάξεων. 4.Την από 21.7.73 έκθεσιν της Αναλογιστικής Υπηρεσίας του ΥΠΚΥ . 5.Το υπ’ αριθ. 394/30.8.73 έγγραφον της Επιτροπής Οικονομικών Υποθέσεων δι’ ου διεβιβάσθη ημίν απόσπασμα πρακτικών της υπ’ αριθ. 65/24.8.73 συνεδριάσεως αυτής (αριθ. αποφ. 551), αποφασίζομεν: 1.Εγκρίνομεν εν μέρει την κατά τας υπ’ αριθ. 28/8.6.73 και 29/15.6.73 συνεδριάσεις του Διοικητικού Συμβουλίου του Ναυτικού Απομαχικού Ταμείου (ΝΑΤ) ληφθείσαν απόφασιν περί αυξήσεως των υπ’ αυτού και του Κεφαλαίου Προστασίας Φυματικών Ναυτικών (ΚΠΦΝ) χορηγουμένων συντάξεων και καθορίζομεν το ποσοστόν αυξήσεως αυτών εις (10%) «12%» καταβλητέον από 1ης Αυγ. 1973 υπό τους κάτωθι περιορισμούς: α.Η αύξησις αύτη χορηγηθήσεται επί των συντάξεων αίτινες υπελογίσθησαν επί των μισθολογίων των ισχυόντων προ της 1.10.1972. β.Αι προκύπτουσαι μετά την ανωτέρω αύξησιν συντάξεις δεν δύνανται να είναι ανώτεραι των χορηγουμένων τοιούτων εις τους υπό τας αυτάς προϋποθέσεις και προσόντα συνταξιοδοτηθέντας μετά την 30.9.1972, και γ.Η αύξησις υπολογισθήσεται επί του βασικού ποσού της απονεμηθείσης συντάξεως μη λαμβανομένων υπ’ όψιν της τυχόν επαυξήσεως της συντάξεως μέχρι του κατωτάτου ορίου και της χορηγηθείσης από 1.1.1971 γενικής αυξήσεως των συντάξεων κατά 300 δραχ. Το ανωτέρω ποσοστόν αυξήσεως 10% ωρίσθη εις 12% δια της υπ’ αριθ. 30023/74 της 6/11 Φεβρ. 1974 (ΦΕΚ Β΄ 153) αποφ. Υπ. Οικον. και Εμπορ. Ναυτιλίας. 2.Εγκρίνομεν την κατά τας υπ’ αριθ. 31/29.6.73 και 33/11.7.73 συνεδριάσεις του Δ.Σ. του ΝΑΤ ληφθείσαν απόφασιν περί αυξήσεως του κατωτάτου ορίου των υπό του Ναυτικού Απομαχικού Ταμείου και του Κεφαλαίου Προστασίας Φυματικών Ναυτικών χορηγουμένων συντάξεων και ορίζομεν τούτο εις το ποσόν των 1.500 δραχμών. 3.Εις αμφοτέρας τας περιπτώσεις διατηρήται το εκ 300 δραχ. χορηγούμενον από 1.1.1971 πρόσθετον επίδομα εις πάσας τας κατηγορίας συνταξιούχων. Η παρούσα δημοσιευθήτω δια της Εφημερίδος της Κυβερνήσεως. 